Królewski spisek - Steve Berry - Audiobook na CD - Księgarnia Internetowa PWN
Królewski spisek(Audiobook na CD) SAL in gesprekke met potensiële vennote - Solidariteit WêreldSolidariteit Wêreld
Tuis › Soldeer › SAL in gesprekke met potensiële vennote
President Cyril Ramaphosa het aangedui dat Suid-Afrika se beleërde staatsbeheerde lugredery oop is vir belegging van buite en dat dit in gesprek is met ʼn aantal potensiële vennote.
Die ekonomie van die mees geïndustrialiseerde land op die vasteland van Afrika verkeer onder toenemende druk, terwyl die regering te kampe het met lustelose groei, hoë werkloosheid en ʼn swaar skuldlas, veral van staatsbeheerde ondernemings soos die Suid-Afrikaanse Lugdiens (SAL) en die kragvoorsiener Eskom.
“Die Suid-Afrikaanse Lugdiens is een van die ondernemings in staatsbesit wat swaar moes steun op talle reddingsboeie van die staat,” het Ramaphosa aan die Financial Times se Afrika-beraad in Londen gesê.
“Ons het op rekord gesê ons is oop vir deelname van die privaat sektor. Op die oomblik praat ons met ʼn paar belangstellende partye oor die SAL.”
Die nasionale redery, wat in kontantnood verkeer, het in September gesê dat ʼn R5,5 miljard-kontantinspuiting van die regering vir die 2019-’20 finansiële jaar goedgekeur is, maar dat hy desnieteenstaande nog geld benodig.
Ramaphosa het ook gesê sy regering besef dat hy verstandige finansiële beleid moet volg om die ekonomie te laat groei, werk te skep en beleggings te lok.
“Op ʼn tydstip waar ons fiskus onder groot druk verkeer, is ons daartoe verbind om die volhoubaarheid van skuld te verseker, die samestelling van besteding te verbeter en om die risiko’s wat voortspruit uit voorwaardelike aanspreeklikheid, veral van ons staatsondernemings, te verminder.”
Die regering gaan in die volgende paar dae ʼn aantal sleuteldokumente en -besluite publiseer: ʼn spesiale dokument waarin uiteengesit word hoe Eskom gered kan word en wie die nuwe uitvoerende hoof van die nutsmaatskappy is, asook die land se langtermyn-energieplan, die sogenaamde Geïntegreerde Hulpbronplan, oftewel die IRP.
In antwoord op ʼn vraag of hy meen die regering doen genoeg om sy beleggingsgradering by Moody’s te behou, het Ramaphosa gesê hy verwag dat “Moody’s en ander baie tevrede sal wees.”
Moody’s is die enigste van die topdrie-graderingsagentskappe wat Pretoria se skuld nog op beleggingsgraad gradeer – Baa3 met ʼn stabiele vooruitsig – en het nog nie ʼn afgradering wat algemeen verwag word, gemaak nie.